
REPUBLIKA HRVATSKA

KARLOVAČKA ŽUPANIJA

OPĆINA KAMANJE

OPĆINSKI NAČELNIK 
KLASA: 602-02/18-01/02
UR-BROJ: 2133/22-01-18-01
U Kamanju, dana  29.08.2018. godine 

Temeljem odredbe članka 43. Statuta Općine Kamanje („Glasnik Općine Kamanje“ br. 03/09, 04/11, 01/13 i 01/18) i članka 6. Socijalnog programa Općine Kamanje za 2018. godinu (,,Glasnik Općine Kamanje“ br. 05/17 ), načelnik Općine Kamanje donosi sljedeću:

ODLUKU 

o sufinanciranju udžbenika i ostale školske opreme za učenike osnovnih škola 

s područja Općine Kamanje za školsku  2018. / 2019. godinu 

Članak 1.

Ovom Odlukom utvrđuju se uvjeti, kriteriji, visina novčane pomoći i način ostvarivanja prava na sufinanciranje nabave udžbenika i ostale školske opreme učenicima osnovnih škola s područja Općine Kamanje za školsku 2018./2019. godinu, a koji to pravo ne ostvaruju po drugoj osnovi.

Članak 2.

Pravo na sufinanciranje nabave udžbenika i ostale školske opreme u školskoj 2018/2019. godini imaju svi učenici osnovnih škola koji ne ponavljaju razred te koji imaju prijavljeno prebivalište na području Općine Kamanje na dan podnošenja zahtjeva, a koji to pravo ne ostvaruju po drugoj osnovi.

Članak 3. 

Visina novčane pomoći za nabavu udžbenika i ostale školske opreme iznosi: 
· 650,00 kuna (šesto pedeset kuna i nula lipa) za učenike I. razreda,
· 500,00 kuna (petsto kuna i nula lipa) za učenike od II. do IV. razreda, odnosno
· 600,00 (šesto kuna i nula lipa) za učenike od V. do VIII. razreda osnovne škole. 
Članak 4.

Za ostvarivanje prava iz članka 3. ove Odluke potrebno je da roditelji/skrbnici podnesu zahtjev Općini Kamanje, na propisanom obrascu zahtjeva, koji je sastavni dio ove Odluke (PRILOG I.).


Rok za predaju zahtjeva iz stavka 1. ovog članka je 30.09.2018. godine, a zahtjevi podneseni nakon isteka navedenog roka, neće se razmatrati. Isplata sredstava vršiti će se tijekom listopada 2018. godine.
Članak 5.

Korisnik prava na sufinanciranje nabave školskih udžbenika i ostale školske opreme dužan je izvršiti povrat uplaćenih sredstava ukoliko se utvrdi da je pravo na sufinanciranje nabave školskih udžbenika i ostale školske opreme ostvario po drugoj osnovi. 

Članak 6. 

Ova Odluka stupa na snagu danom donošenja, a objaviti će se u ,,Glasniku Općine Kamanje“ i na službenim web stranicama Općine Kamanje. 









            NAČELNIK:









          Damir Mateljan
PRILOG I. 

· Obrazac zahtjeva za ostvarivanje prava na sufinanciranje nabave udžbenika i ostale školske opreme učenika osnovnih škola s područja Općine Kamanje -

(ROK DOSTAVE: 30.09.2018. godine)

                                                                             Općina Kamanje

                                                      Jedinstveni upravni odjel Općine Kamanje 

IME I PREZIME RODITELJA/SKRBNIKA: ______________________________________

PRILOG I. 

OIB RODITELJA/SKRBNIKA: _________________________________________________

IME I PREZIME UČENIKA/CE:________________________________________________

OIB UČENIKA/CE:__________________________________________________________

ŠKOLA: ___________________________________________________________________

RAZRED:__________________________________________________________________

ADRESA PREBIVALIŠTA: ___________________________________________________

BROJ TELEFONA/MOBITELA: _______________________________________________

BROJ RAČUNA (IBAN): _____________________________________________________

BANKA: ___________________________________________________________________

NAPOMENA: _______________________________________________________________

___________________________________________________________________________

PRIVOLA

Svojim potpisom dajem privolu Općini Kamanje da osobne podatke s obrasca zahtjeva (ime, prezime, OIB, adresa stanovanja, broj telefona i sl.) obrađuje, prikuplja, strukturira, organizira, pohranjuje, objavljuje, stavlja na raspolaganje tijelima sukladno posebnim propisima, briše, obavlja uvid i sl., a sve sukladno Općoj uredbi o zaštiti podataka (EU) 2016/679, Zakonu o provedbi Opće uredbe o zaštiti osobnih podataka ("Narodne Novine" broj 42/2018) te posebnim propisima, u ovom konkretnom postupku pri javnopravnom tijelu.

                                                                        

                 POTPIS PODNOSITELJ-A/ICE ZAHTJEVA:

______________________________________


